B O T A N I C A. 69 



tantum propria est radicibus plantarum perennium , 

 et sua evolutione , quoque anno novam producit 

 caulem; cum arborum gemmis maxime conveniunt; 

 occurrunt enim turiones foliaceae , petiolaceae , ful- 

 craceae et fortasse etiam stipulaceae (i) ; sed ori- 

 gine subterranea ab illis distinguuntur. Bulbi 

 praecipue magnitudine a turionibus diflferunt , quae 

 ante tenipus vegetationis enim vix sunt percipien- 

 dae (2). 



Clar. Link turionem vocat gemmam , quae an- 

 te explicationem vel divergentiam foliorum elon- 

 gatur (3) ; sic partes Asparagi officinalis , quibus 

 utimur verae turiones sunt hujus plantae. Forma 

 earum est indefinita , vulgo rotundata. 



Sic igitur primae hujus commentationis parti 

 finem imponimus , Botanicorum nempe sententiis 

 de gemmis expositis; transeamus nunc ad alteram 

 partem, in qua videbimus, quid nonnulli Botani- 

 ci , rationibus teleologicis innixi , de gem-mis do- 

 cuerint. 



(i) Decandolle , 1. 1. T. II. ais. 



CO Brisseau-Mirbcl, 1. 1. T. I. p. 137. 



(3) Link, I. 1. p. 210. 



